DA-raadslid gepos oor rassismeKaapstad se stadsraad het Junade Hoosain, DA-raadslid, uit sy pos verwyder weens rassisme. Hoosain is deur die stad se dissiplinêre komitee aan rassisme skuldig bevind nadat hy glo rassisties was teenoor ŉ swart veiligheidswag, het Lisa Albrechts, woordvoerder van die party, gesê. Sy sê die party sal nou sy eie dissiplinêre proses van stapel stuur. Michael Toko, nog ŉ DA-raadslid, word intussen ook dissiplinêr verhoor nadat hy glo ŉ pensioentoelaag ontvang het alhoewel hy ŉ salaris verdien as voltydse raadslid. Albrechts sê sy is nie seker wanneer die dissiplinêre aksie teen Toko afgehandel sal wees nie.